GiliGold/VAD_KnessetCorpus huggingface dataset:
אורלי פרומן:
 בעצם יוצרת את אותם חוזים עם מפעילים חיצוניים ואני יכולה לומר, וחשוב לשים את הנקודה הזו גם על השולחן, שישנם מתנ"סים, יזמים פרטיים שהיום מעמידים לרשותנו את המבנים לטובת לימודי עברית
אורלי פרומן:
 חלקם מסרבים להמשיך את ההתקשרויות בגלל התשלום הנמוך עבור כל משתתף, להפעלה הפיזית של האולפנים, שזה גם אני אומרת, אולי לא דנו בנושא הזה, אבל נושא שצריך להיות גם על השולחן בצורה ברורה, כיוון שגם אם מחר ייפתחו 100 או 200 כיתות, צריך למצוא את המקום הפיזי כדי ללמד את אותם תלמידים
עודד פורר:
מישהו רוצה להתייחס, התייחסויות נוספות?
יאיר סמוליאנוב:
תודה, קודם אני רק חייב לבקש שלא בטעות ייצא מפה זה שאמירה שהיו 5000 ממתינים ועכשיו 3000, אז עשינו איזה שהוא הישג
יאיר סמוליאנוב:
 בואו נגיד שזה קרה רק בגלל דברים שליליים ולא חיוביים, לא בהכרח שאנשים יושבים כאן
אורלי פרומן:
זה לא מדויק, זה גם קרה בגלל העלייה המשמעותית מאוד בכמות השוברים
עודד פורר:
משרד העלייה והקליטה נתן יותר שוברים
אורלי פרומן:
פי 2 שוברים וזה משפיע על רשימת ההמתנה
יאיר סמוליאנוב:
לאחרונה נוגעים בזה שכל מי שרוצה לבקש וואוצ'ר עדיין יכול
אורלי פרומן:
נכון
יאיר סמוליאנוב:
מעולה, טוב לדעת
עודד פורר:
הבעיה היא שבמקום שהוואוצ'ר יהיה גורם משפר אחרי אולפן א', הוא הופך להיות הגורם הראשוני, ואז אין גורם משפר
יאיר סמוליאנוב:
אני כאן גם כדי להזכיר מעוז, תקן אותי אם אני טועה, שבעוד כחודש וחצי, אמצע יולי פלוס מינוס, המורות יוצאות לחופש
מעוז ביגון:
סוף יולי
מעוז ביגון:
 בשונה מהמורים במערכת הפורמלית, אצלנו החופש הוא רק חודש אוגוסט
יאיר סמוליאנוב:
אז אני מאמין שגם כשנגיע לשם, אם נגיע לארץ המובטחת ויהיה באמת איזה שהוא הסכם, אז גם שם מס' הממתינים עוד טיפה יגדל, כי יהיה חודש של חוסר לימודים
יאיר סמוליאנוב:
     ונקודה אחרונה שאשמח לשאול, כשהתחלנו את הדיונים האלה, אז בינואר, דיברנו על 2 נקודות
יאיר סמוליאנוב:
 אחת, כל סוגיית המורים לאולפנים ושנייה, כל סוגיית הכיתות
יאיר סמוליאנוב:
 בגלל שהבנו שיש פער מאוד גדול במורים, אז הזנחנו טיפה את כל סוגיית הכיתות מבחינת השיח כאן
יאיר סמוליאנוב:
 אני אשמח לדעת האם, במידה ובאמת כמו שאתם מתארים, המו"מ ימשיך ונגיע למצב שבו יש הסכם ויגייסו מורות, אני רגע אופטימי לצורך העניין, האם אנחנו יכולים להגיע למצב שעוד חודש אנחנו פתאום נגיד אין מספיק כיתות לאולפנים
מעוז ביגון:
אני אתייחס לזה אם אפשר
מעוז ביגון:
 היתה לנו וועדה בין משרדית יחד עם משרד הקליטה, מאוד אינטנסיבית ומשמעותית שאפילו שנחתמו הדברים בין המנכ"לית הקודמת של משרד החינוך והמנכ"לית של משרד הקליטה, שברור לכולם שהתעריף של 500 שקל לעולה, עבור כל האמצעים הפיזיים לעולה אינו מספק
מעוז ביגון:
 זה תעריף שנקבע ב-2012 ונשאר לא צמוד לשום דבר, וכמובן שעלויות התפעול, והאחזקה, והניקיון  עלו בהרבה, והרשויות שבעצם הן מקבלות את ה-500 שקל זועקות חמס
מעוז ביגון:
 בעצם התעריף אמור להיות, דיברנו על 1000, דיברנו על מינימום 800, במכפלות זה מגיע בערך לתוספת נוספת לתחום הזה של איזה 6 מיליון שקלים, מעבר לתקציב שקיים היום
מעוז ביגון:
 משרד הקליטה ביקש שאנחנו נקבל אחריות על זה, ושזה לא יעבור דרך משרד הקליטה לסוכנות היהודית שהיא גורם מבצע, עבור השירותים שאנחנו מקבלים
מעוז ביגון:
 לנו לא היתה התנגדות עקרונית בדבר הזה
מעוז ביגון:
 למעט זה שזה צריך לבוא עם תקציב הולם, כדי שנוכל באמת להרים את המעמסה הזאת
מעוז ביגון:
 אני חושב שחברי אמר נכון, שהסוגיה הזאת היא לפתחנו
מעוז ביגון:
 זה לא הלך לאיבוד, אנחנו לא נמצאים שם, כי חסרים לנו כל כך הרבה אנשים ומורים והכל
עודד פורר:
זאת אומרת שיהיה לי על מה לעשות דיוני מעקב
סיון גולדשטיין הבר:
אנחנו נמצאים שם ממילא
סיון גולדשטיין הבר:
 כי המפתח הוא 500 לתלמיד ולכן גם על כל אולפן שמתקיים, ללא קשר לזה שלא הגענו לכמות תלמידים גדולה יותר, הבעיה הזאת מתקיימת, אורלי מתעסקת בה קבוע, הרשויות
סיון גולדשטיין הבר:
 המפתח לתשתיות ולחומרי לימוד הוא פר תלמיד והוא נמוך פר תלמיד, ולכן המשמעות היא שגם אם מפעל האולפנים מצטמצם מ-27,000 איש ל-1000 איש, הבעיה עדיין תעמוד כי תקציב של התשתיות יורד יחד עם מס' התלמידים
עמי אסף:
יש לי שאלה
עמי אסף:
 אם תפחת העלייה, למה לא להגביר את מס' השעות שהעולים מקבלים
סיון גולדשטיין הבר:
זו לא שאלה של שעות, זו לא הנקודה
סיון גולדשטיין הבר:
 אנחנו מדברים על התשתיות ולכן אני אומרת, בכל נקודת זמן שבה אומרים ואני לא מתנגדת, כשאומרים למשרד העלייה והקליטה לשים את היד בכיס, נמצא פה חברנו, הרפרנט שלנו מאגף תקציבים, כשאומרים לנו לשים את היד בכיס בשביל להעלות את השכר של המורים, החלק השני של המשוואה הזאת, שכל השולחן הזה צריך להחזיק כל הזמן, זה שאנחנו נצטרך עוד רגע להתעסק בנושא התשתיות וגם בו שני המשרדים יצטרכו להכניס את היד לכיס ולראות איך הם משפרים את הדבר הזה
מעוז ביגון:
אני חושב שלאור העובדה שהכיתות יהיו ריקות זה זניח
עמי אסף:
ביקשתם עוד תקציב בתקציב הנוכחי, זה עלה בדרישות של משרד הקליטה מול משרד האוצר? עוד דרישות תקציביות?
סיון גולדשטיין הבר:
דרישות תקציביות של המשרד הן לדיון בין שני המשרדים
עודד פורר:
ב-12 נקבל את הסקירה על תקציב המשרד
מעוז ביגון:
המודל הוא מאצ'ינג של 50:50
מעוז ביגון:
 זה היה 2 ורבע מיליון לכל משרד
מעוז ביגון:
 זאת אומרת סה"כ 4
מעוז ביגון:
5 מיליון שקל
מעוז ביגון:
 היום העלויות בפועל, אנחנו כבר עברנו את זה מזמן
סיון גולדשטיין הבר:
אבל לפני זה, העלייה במספר התלמידים זה משהו שסופג רק משרד העלייה והקליטה
סיון גולדשטיין הבר:
 כלומר, יש הסכמים על סוג של גם בהקשר של שכר מורים, לא באותם אחוזים, וגם בהקשר של המבנים
סיון גולדשטיין הבר:
 בכל אחד מהצדדים, כשחל שינוי, כרגע רק המשרד שמפעיל את השירות "סופג" את הבדל התקציב
סיון גולדשטיין הבר:
     אני רק רוצה להשלים את מה שאמרתי קודם בנוגע לשוברים
סיון גולדשטיין הבר:
 מתוך ה-5,096 שביקשו שוברים בשנת 2023 – 4,317 הם דוברי רוסית שהגיעו לישראל בשנה וחצי האחרונות, זה 85% ממקבלי השוברים
סיון גולדשטיין הבר:
 זה מספר שהוא גבוה הרבה יותר ממה שבשנה רגילה אנחנו בכלל מחלקים שוברים, ולכן בהחלט אפשר לומר שזה מה ש"מציל" אותנו כרגע מהסיטואציה שאנחנו נמצאים בה
עודד פורר:
אוקיי, דברים נוספים? מישהו רוצה להוסיף לפני שאני מסכם? אגף תקציבים, אתם נורא שקטים
דניאל בלנגה:
אין לי מה להוסיף
עודד פורר:
טוב, אני רוצה לסכם את הישיבה
עודד פורר:
 ראשית, אני שמח שיש מו"מ, אבל כפי שהבעתי את מורת רוחי, הקצב חייב להיות הרבה יותר מהיר
עודד פורר:
 אני קורא ואומר גם ממשרד האוצר וגם מהסתדרות המורים לשבת לפחות עוד פעמיים במהלך השבוע הזה, כדי שתוכלו להגיע עם עדכון לישיבת המעקב שאנחנו נקיים בשבוע הבא
עודד פורר:
 מה שאומר שבשבוע הבא אני רוצה לעשות ישיבת מעקב על מצב האולפנים, אני מקווה שנוכל לבשר שם על הסכם שכר שתגיעו אליו
עודד פורר:
     אני לא רואה סיבה שלא תסיימו את האירוע הזה כבר בשבוע, זו לא משימה בלתי אפשרית בעיני
עודד פורר:
 אני כן מברך על הגמישות בנושא הוואוצ'רים וההירתמות של משרד העלייה והקליטה, יחד עם הסוכנות היהודית, כדי לייצר עוד מניפה של פתרונות לעולים שאני שב ומזכיר, זה פתרונות בצוק העיתים, זאת אומרת שזה פתרון שאמור להיות פן משלים, אבל באין ציפור שיר, גם העורב נהיה זמיר
עודד פורר:
 אז במקרה הזה, זה אפשר לייצר איזה שהיא מניפה של פתרונות ואני מקווה שהיא גם תורחב
עודד פורר:
     אני קורא לסוכנות היהודית להרים את הכפפה ולהצליח לייצר בתוך התקציבים, לא יודע, אני שמעתי שאתם הולכים להשקיע מתקציב משרד הקליטה 14 מיליון שקל בעידוד עלייה מצרפת, ולקצץ את עידוד העלייה ממדינות בריה"מ לשעבר ב-50%, אבל אני חושב ש-14 מיליון שקל בעידוד עלייה מצרפת, בואו שלא נגיע למצב שבשנה הבאה, לא יודע אם זה יהיה אני או מישהו אחר, יעשו לכם וועדת ביקורת, כדי להבין לאן הלך הכסף, וכמה עולים נוספים על העולים שהגיעו
עודד פורר:
 בעיני זו השקעה, אני אגיד את זה בדיון של עידוד עלייה, זו פשוט השקעה שהיא לא נכונה
עודד פורר:
 כשהייתה אפשרות לעודד עלייה מצרפת, אז עשינו השקעה כזו ואז זה היה נכון להשיג תקציבים לשם, כי היתה אווירה שאפשרה את זה, אני לא בטוח שהיא קיימת היום, יכול להיות שאני טועה
עודד פורר:
 אולי יש שם איזה שהיא מלחמה שמתפתחת שלא שמענו עליה
עודד פורר:
 אבל במקרה הזה, אני חושב שאפשר, הסוכנות היהודית ומקורותיה, תצליח להשיג פה איזה סדר גודל של איזה סכום צריך פה?
סיון גולדשטיין הבר:
בין חצי מיליון למיליון
עודד פורר:
אז הנה, אם ארגון שתקציבו נע סביב ה- 300 מיליון דולר לא יצליח למצוא בין חצי מיליון למיליון שקל לטובת קליטת עלייה, אז אני לא יודע מה המשימות שעושה הסוכנות היהודית לטובת קליטת עלייה
עודד פורר:
 זה הדבר הכי בסיסי ולא רוצה להרחיב מעבר
עודד פורר:
 והדבר האחרון, נושא התשתיות
עודד פורר:
 אני מציע לכם, אגב אתם יכולים כבר לסגור אותו בתוך המכלול הזה, תגמרו את העניין
סיון גולדשטיין הבר:
אצלנו במשרד העלייה והקליטה זה יושב אצל אותם אנשים, אבל במשרד החינוך זה לא
סיון גולדשטיין הבר:
 הוועדה הבין משרדית בהחלט אמרה שנכון שינוהל כל המכלול הזה שנקרא האולפנים, במקום אחד
סיון גולדשטיין הבר:
 כולל התשתיות, כולל המורים, כולל הטיולים, כולל הכל
עודד פורר:
לסיכום, אנחנו נקיים ישיבת מעקב ביום שני הבא בשעה 10
עודד פורר:
00 ואני מקווה שיהיו לו לנו בשורות טובות
מעוז ביגון:
אדוני היו"ר, למרות מחאתך, אני לא בטוח שנפגש עד מחר אז הייתי רוצה בכל זאת לאחל מזל טוב ועוד הרבה שנים טובות
זאב אלקין:
צוהריים טובים לכולם, אנחנו פותחים את הדיון של וועדת המשנה של וועדת העלייה והקליטה והתפוצות, וועדת המשנה שעוסקת בדיור ודיור ציבורי לעולים והנושא שלנו כרגע לדיון הזה, זה הרחבת המלאי של הדירות
זאב אלקין:
 אנחנו עסקנו בשני מפגשים הקודמים, בדיור ציבורי לקשישים ועל הפרויקטים השונים, בין השאר, עסקנו שם, גם בסוגיה של הרחבת המלאי והפעם, הגיע זמן לטפל בסוגיה של הרחבת מלאי הדירות, כאשר, אין דרך לדון בזה בנפרד, בהקשר של משרד הקליטה, כל כול הנושא של הרחבת מלאי הדירות לדיור ציבורי הוא בידיים של משרד הבינוי והשיכון ושליש מהדירות, בהתאם ל- או פנויים, או רכישת של דירות חדשות, הן עוברות למשרד הקליטה, זאת הנוסחה, גם תקופה לגבי דירות, גם עוד בתקופתי כשהייתי שר הבינוי והשיכון, היה אז שינוי לגבי הקשישים, אבל בדירות הרגילות זה נשאר שני שליש/שליש ולכן, אם אנחנו רוצים להבין, במסגרת הדיון שלנו, כמה דירות חדשות צפויות להיות לטובת זכאי דיור ציבורי, משפחות עולים, לא קשישים
זאב אלקין:
 הדרך היחידה להבין את זה, זה להבין, מה קורה בתוכניות הרכש של משרד הבינוי והשיכון
זאב אלקין:
     הרקע הנוסף לדיון הזה, נבע מהעובדה שבאופן מיקרי, במסגרת תפקידי הקודם, ידעתי שהמשרד חתם בסיכום תקציבי של שנים 21-22, חלק מהסיכום תקציבי היה סיכום תקציבי עם משרד האוצר, על רכישה של עוד 1,700 דירות חדשות, בנוסף לרכישות מקרן דיור ציבורי, ששמה רכישות הן במסגרת הכספים שהגיעו ממכירה של הדירות הקיימות
זאב אלקין:
 אז בנוסף לרכש השוטף שכל הזמן היה מקרן דיור ציבורי, היה אמור להתבצע רכש של 1,700 דירות חדשות, למלאי של דיור ציבורי, שהיו תקציבית אמורים להתפרס לתקצוב של שלוש שנים, כן, נדמה לי, אם אני זוכר נכון, 22-23-24
זאב אלקין:
 זאת אומרת שלכאורה, עד סוף התקציב הזה של שנת 24, הרכש לפי הסיכום התקציבי ההוא, של 21-22, הרכש של כל 1,700 הדירות, אמור להסתיים והם אמורים, בגלל שזה רכש ולא בנייה אז זה כמובן, אמור היה לבוא כבר מיידית לאיוש ולטובת הממתינים לדיור ציבורי ומטרת הדיון הזה זה להבין, איפה אנחנו עומדים פה, זאת אומרת שכמה דירות נרכשו ועוד פעם, מאוד חשוב לי שבמסגרת הדיון, מי שיידבר, גם השיכון, גם האוצר, הקליטה פה יותר פסיבית, כי הם הצד המקבל
זאב אלקין:
 תפרידו בין הדירות שנרכשות מכספי הקרן הדיור הציבורי, לבין תקציב לרכש של 1,700 דירות וגם לגבי מה שנעשה בעבר וגם לגבי התוכניות לשנים התקציביות 23-24, כי יש לפעמים קצת תרגיל שעושים בעניין הזה, שמדווחים את כלל כמות הדירות, שוכחים לציין שחלקם הגדול, מגיעים בכלל, לא מהתקציב שהיה צריך להיות ייעודי ל-1,700, אלא מקרן דיור ציבורי, ה-1,700 היו צריכים להיות תוספתיים ולכן, מבחינתי, בדיוק לזה אני מתכוון, כי פה אין את הפירוט
זאב אלקין:
     התשובות שקיבלנו בכתב הם מדברות באופן כללי, על מספר הדירות המתוכננות לרכישה, בלי ההפרדה הזאת ולכן, אני מראש, מכוון, גם את משרד הבינוי והשיכון וגם את משרד האוצר, כמי שאחראי על ההקצבה, כן לעשות את ההפרדה, כי אני רוצה לוודא שהסיכום התקציבי הזה מתקיים ואכן, מתכוונים, עד סוף שנת 24, לבצע, בנוסף לשימוש בתקציבי קרן הדיור הציבורי, רכש של עוד 1,700 דירות תוספתיות, מתקציב תוספתי, מעבר לתקציב של הקרן ולכן, כשאתם מדווחים על המספרים, גם אחורה, גם קדימה, תעשו את ההבחנה הזאת, של המקורות התקציביים, מאיפה הם באים
זאב אלקין:
 השאלות שמעניינות אותנו, זה קודם כל, כמובן, השאלה הכוללת, מה כבר נרכש ומה תוכניות רכש עד סוף 24, מבחינת התקצוב, לאחר מכן, כמובן, גם הפירוט הגאוגרפי של מה שנרכש וגם תוכניות קדימה
זאב אלקין:
 שלום, מצטרפים אלינו פה, מבקרים בכנסת, חבר'ה מחיל ההנדסה של הבקעה, אז ברוכים הבאים
זאב אלקין:
 רק שתדעו, אתם הגעתם ליישבה של וועדת משנה של וועדת העלייה והקליטה שעוסקת בנושא של רכש דירות חדשות לדיור ציבורי, שאמור להתרחש, תיכף נשמע אם התרחש
נתנאל לפידות:
צוהריים טובים, נתנאל לפידות, מנהל אגף בכיר, נכסים וחברות, במשרד הבינוי והשיכון
נתנאל לפידות:
 אני איצמד לשאלות בארכיב, אבל לפי סדר השאלות
נתנאל לפידות:
 אז שאלה ראשונה הייתה, כמה יחידות דיור נרכשו עד כה ופילוח לפי אזור גאוגרפי, אז עד עכשיו רכשנו 520 יחידות דיור, החל מה-1
נתנאל לפידות:
12
נתנאל לפידות:
2021 ועד היום בבוקר, כאשר אני מזכיר ליושב ראש הוועדה שבתחילת הדרך, היה קושי מאוד גדול, לרכוש בגלל המחירון ובעצם, קצב הפעילות לרכישה, ברמה גבוהה, התחיל באזור מרץ-אפריל שסגרנו עם החשב הכללי, על עדכון המחירון, עד אז היה מספר
זאב אלקין:
מרץ -אפריל של איזו שנה?
נתנאל לפידות:
 	22
נתנאל לפידות:
 אז עד מרץ-אפריל, כמעט ולא רכשנו, זה היה שבע יחידות דיור על השלושה חודשים האלה, אבל החל מה- - -
זאב אלקין:
גם במקביל, היו צריכים לפתח את המודל החדש עם המשקל שאושר בסופו של דבר
נתנאל לפידות:
נכון, אז זה כאילו החודשיים וחצי הראשונים והיה שם שבע דירות ומאז יש קצב עלייה הולך וגדל
נתנאל לפידות:
 בתחילת הדרך רכשנו סדר גודל של 20-30 לחודש, החל מדצמבר-ינואר 22-23, אנחנו רוכשים כשישים יחידות דיור כל חודש, אז זה בעצם, לגבי הקצב גם, לקח לא מעט זמן לייצר את כל המערכת החדשה, גם ברמת המודל, גם ברמת, בסוף צריך להביא לידים, להביא את המתווכים ולייצר את כל מערכת הקשרים, כי עד אז, אני מזכיר, בעצם, רכשו 20 יחידות דיור בשנה, משהו כזה, אז היה צריך לעשות שינוי
זאב אלקין:
זה היקפים שונים לחלוטין
נתנאל לפידות:
היקפים שונים, זה לקח סדר גודל של חצי שנה, שמונה חודשים, עד שהגענו לקצב שאנחנו רוצים להיות בו
נתנאל לפידות:
 היום אנחנו נמצאים בעצם, בקצב של בין 60-70 יחידות דיור בחודש, שזה משקף קצב של כ-800 יחידות דיור בשנה
זאב אלקין:
אבל, מבחינת המקורות התקציביים, כמה מתוך זה בא מקרן הדיור הציבורי וכמה מהתקציב התוספתי שהיה צריך להיות מועד על ידי אגף תקציבים, במסגרת הסיכום התקציבי שהיה
נתנאל לפידות:
;אוקי, אז אני אחלק את התשובה, כאילו, בתקופת הממשלה הקודמת ותקופת הממשלה הנוכחית
נתנאל לפידות:
 בתקופת הממשלה הקודמת, כמו שאדוני מכיר, בעצם, היה סיכום שבו מקבלים תקציב תוספתי על מה שיש בקרן, עבור 1,700 יחידות דיור, קיבלנו בפועל 100 מיליון שקל בלבד, בזמנו הערכנו את ה-1,700 דירות במחירים של אז, כ-2
נתנאל לפידות:
6 מיליארד שקל, מתוכו קיבלנו את ה-100 מיליון, רכשנו בכל ה-100 מיליון - - -
זאב אלקין:
שזה כמה דירות ב-100 מיליון?
נתנאל לפידות:
שישים, הדירה הממוצעת שאנחנו רוכשים היא 1
נתנאל לפידות:
75 מיליון שקל, בממוצע
נתנאל לפידות:
 אז זה כשישים יחידות דיור ומתוך הקרן הדיור הציבורי, רכשנו עד היום, בכ-860 מיליון שקל
נתנאל לפידות:
 עכשיו, בקרן עצמה, יש הרבה מהמזומן הזה, נמצא עדיין בקרן מכיוון שהדירות נמסרות בקצב של אחוזים, אז החלק העיקרי של התשלומים זה בעצם בעת מסירת הדירה ולכן, עדיין לא כל ה-
זאב אלקין:
אבל בנקודת ההתחלה, כדי שכולנו נתאפס על התמונה
זאב אלקין:
 בנקודת ההתחלה, ברגע שנחתם הסיכום התקציבי הזה, הוא נחתם באמצע שנת 21, כמה מהנקודה הזאת והלאה, תקציב לכמה דירות הצטבר ואמור להצטבר בקרן, הרי הקרן דיי מסיימת להתמלא, במסגרת זה שבינתיים, לא הוארכה האפשרות של הרכישה, מקורות ההכנסה של הקרן, למעשה הולכים להתאפס, יכול להיות שיש עוד רכישות וותיקות שהתשלום עליהם מגיע, אבל זה עניין תזרימי, סך הכול הקרן אמורה לייצר
זאב אלקין:
 איזה סכום כרגע, נניח, אם מסתכלים מאמצע 21 ועד היום, סך הכול הצטבר וקרן ולכמה דירות זה אמור להספיק?
נתנאל לפידות:
אז שנייה, אני מעלה את המספרים המדויקים, אבל אני אגיד שזה מאוד קשה להסתכל ולתת מאמצע שנה מכיוון שבעצם הקרן - - -
זאב אלקין:
בתחילת שנה, לא משנה, הרי הסיכום התקציבי שיקף את כל השנים 21-22, הוא נעשה באמצע 21, אבל נעשה אחורה
עשהאל צור:
עשהאל צור, אגף תקציבים, רק אני אגיד לגבי התקציבים שבקרן, אם דיברנו על תחילת שנה, יש תנודת מאז - נתנאל תיכף ירחיב על זה - במעבר בין שנת 22 ל-23, עברו בקרן, סדר גודל של 1
עשהאל צור:
2 מיליארד, בנוסף יש את הדירות שנמכרות כעת, או בתהליכי מכירה - - -
זאב אלקין:
שהתחילו לפני סוף ה-
עשהאל צור:
נכון
זאב אלקין:
לא, אבל תהליכים, הוא צודק, תהליכים שהתחילו לפני פג תוקף של החוק - - -
עשהאל צור:
פקיעת החוק, הכסף ייכנס אחרי שבעצם, כביכול הקרן מבוטלת, היא כמובן לא מבוטלת, כי הכסף נצבר בה, הכספים שנכנסים
זאב אלקין:
עכשיו 1
זאב אלקין:
2 מיליארד, זה אחרי הרכש של 1
זאב אלקין:
200
נתנאל לפידות:
לא, זה טיפה מורכב, אני אתן לך את המספרים המדויקים, יש לי את זה
נתנאל לפידות:
 ביתרת הפתיחה ב-2022, הייתה 666
נתנאל לפידות:
9 מיליון שקל, זה ייתרת הפתיחה, ייתרת הסגירה הייתה 1
נתנאל לפידות:
25, עכשיו, ב-2022, היה לנו 100 מיליון שקל שקיבלנו מהאוצר, תוספתי ובנוסף, היו לנו הכנסות של 735, בעקבות מכירת דירות ו-248 הוצאות, בעקבות רכישת דירות
עשהאל צור:
ששוב, ההוצאות זה כסף שיצא במזומן, צריך לדייק
נתנאל לפידות:
זה ביצוע מזומן, יש על זה עוד 600 מיליון שקל של התחייבויות שטרם בגלל דירות שטרם התקבלו
נתנאל לפידות:
 עכשיו, השנה ב-2023, יש לנו הכנסות של 233
נתנאל לפידות:
6 מיליון שקל והוצאות של 198 מיליון שקל
זאב אלקין:
הוצאות תיכף נדבר, 233 זה עוד לא גמר ההכנסות
נתנאל לפידות:
נכון וזה עוד לא, נכון
זאב אלקין:
מה הצפי שלכם לסיום ההכנסות? הרי אתם מכירים
דניאל פויכטונגר:
יש בערך 3,000 בקשות שנמצאות כרגע בשרוול, אנחנו לא מניחים שכולם יתממשו בסופו של דבר
שלומית אבינח:
רכש דירות
דניאל פויכטונגר:
למכר
זאב אלקין:
שהספיקו להתחיל את התהליך, לפני פג תוקף של החוק
דניאל פויכטונגר:
כן, נכון
זאב אלקין:
הרי חוק, בגלל הבחירות, החוק היה אמור לפוג באמצע נובמבר 22, בגלל הבחירות אוטומטית, הוארך, נדמה לי, ל-14 בפברואר שזה שלושה חודשים, נדמה לי מתחילת כהונתה של הכנסת החדשה, מהשבעתה של הכנסת החדשה ואז, כל מי שהתחיל עד התאריך הזה את התהליך ועבר מסוכה מסוימת, הזכאות שלו נשמרת, מי שלא התחיל זה כבר לא, יש אמנם ניסיונות לחדש את החוק, אבל זה אירוע אחר, אנחנו לא עוסקים בו כרגע כאן
זאב אלקין:
 עכשיו, אז מה הצפי שלכם להכנסות נוספות לקרן?
דניאל פויכטונגר:
עוד פעם, לא כל מי שזכאי, בסופו של דבר - - -
זאב אלקין:
בהערכה, אתם יודעים לתת
נתנאל לפידות:
זה כמחצית מהבקשות כרגע שטרם עדיין סיימו את הטיפול
זאב אלקין:
שכמה כסף אמור להיכנס?
נתנאל לפידות:
אנחנו מעריכים שזה בין 400-500 מיליון שקל וזה הערכה
זאב אלקין:
זאת אומרת שאנחנו מדברים על כך שבכל התקופה הזאת, נניח מתחילת שנת 22, אני שם בצד שנת 21, כי כל הרכש התחיל למעשה, מהקרן לטובת פעילות הרכש, אמורים לעמוד כשני מיליארד שקל, עשיתי עכשיו חישוב זה 660 מיליון שהיו בקופה, זה 735 שהתווספו במהלך שנת 22, עוד 223 שהתווספו בתחילת 23 ועוד הצפי שלכם, 400-500 מיליון, הלכתי על הצד השמרני, 400 מיליון, הגעתי לכשני מיליארד שקל זה המספר, שני מיליארד שקל, כמה דירות זה אמור לתת לנו? לפי 1
זאב אלקין:
7
דניאל פויכטונגר:
זה קצת יותר מ-1
דניאל פויכטונגר:
7, בוא נגיד
נתנאל לפידות:
כ-1,140
זאב אלקין:
כ-1140 דירות, זה מהקרן, כן?
זאב אלקין:
המשמעות של זה שלכאורה, תיכף תבין למה אני הולך לשם - - -
נתנאל לפידות:
אני מבין
זאב אלקין:
אתה מכיר אותי מספיק כדי להבין לאן אני חותר, גם אתה עשהאל, תיכף תבינו מה השאלה שאם אנחנו - - -
נתנאל לפידות:
אנחנו יכולים לשאול אותה גם
זאב אלקין:
בוודאי, אם אנחנו מדברים על כך שהקרן מספיקה לרכש של 1,140 דירות ועוד 1,700 היו צריכים עד סוף 24 להירכש, במסגרת הסיכום התקציבי, אנחנו אמורים בשנים 22-23-24, להגיע לסך הכול של 2,840 דירות חדשות, לטובת מערך הדיור הציבורי שאמורים להתווסף
זאב אלקין:
 אנחנו כרגע נמצאים במספרים שאתם נתתם, במספר פחות, אנחנו מדברים על כך שיש 520 שנרכשו ועוד 1,600 שזה התכנון לשנתיים הקרובות, ל-23-24, כאשר חלק מה-823, בפועל הם בתוך 520, לכן - - -
נתנאל לפידות:
אם נדייק את זה בדיוק אז השנה ואודי יתקן אותי, נרכשו 260 דירות, נכון? ב-23
אודי טויזר:
אני אגיד לך בדיוק
נתנאל לפידות:
אז אתה יכול להפחית את זה מה-800, מה-1 לינואר
זאב אלקין:
ואז אני נשאר פה עם 260 דירות
נתנאל לפידות:
יש פה גם את אודי טוויזר מעמידר שהוא בעצם מנהל את כל הרכש
זאב אלקין:
תיכף נכניס גם אותם, ניכנס לעובי התהליך, אבל אני כרגע מנסה לראות את התמונה הכוללת
נתנאל לפידות:
ב-2023 נרכשו 300
זאב אלקין:
אז זה עוד פחות, אז אנחנו למעשה, מדברים על כך שסך הכול, בשנים 22-23-24 ירכשו כ-1,800 דירות, לשם אני מגיע, כשהיינו צריכים להיות ב-2,800
זאב אלקין:
 זאת אומרת שזה פער של כאלף דירות, לא דבר מבוטל, למה? הרי עוד פעם, במסגרת הסיכום התקציבי שתהיה ברורה השאלה ואני מניח שהשאלה היא יותר לאוצר, אלא אם כן, משרד השיכון יגיד שהוא לא מסוגל לרכוש בקצב יותר מהיר, אבל לכאורה, מבחינה כספית, יש פה כסף, כשאני לוקח את הקרן ולוקח את הסיכום התקציבי של שנים 21-221, יש כסף שהיה אמור כולו לצאת לרכש ולהסתיים, עד סוף 24, על 2,840 דירות ואנחנו כרגע, בקצב שבו אנחנו עובדים ובתכנון שיש, ב- למעשה, אלף דירות פחות
זאב אלקין:
 עוד נתון אחד משמעותי שלמעשה, אם הכסף מהקרן היה אמור לספק את 1,140, אנחנו כמעט את כל הרכישות, עד סוף 24, ממנים מהקרן, חוץ מ-700 דירות, זאת אומרת האוצר פה, את הכסף שהוא היה צריך להעמיד, משאיר אצלו בצד, כי גם לפי מה שאני מבין, יש סיכום חדש
נתנאל לפידות:
זה מה שבאתי להגיד
זאב אלקין:
כן, אז בוא תגיד את זה, אני קראתי את זה בתקשורת והזדעזעתי, בוא תגיד את זה כאן
נתנאל לפידות:
אז אני אגיד מה הסיכום, בגלל זה גם בתחילת דבריי אמרתי שאני מתייחס קודם כל, למה הממשלה הקודמת ומה הממשלה הנוכחית
נתנאל לפידות:
 בממשלה הנוכחית, במסגרת דיוני התקציב, יש סיכום תקציבי שבין המשרד למשרד האוצר, שבו סוכם שהסיכום התקציבי לרכישת 1,700 יחידות דיור יימשך ועובר גם לממשלה הנוכחית, הם יעמדו ויגבו אותה, אבל, קודם כל, אנחנו צריכים לממש את הקרן
זאב אלקין:
כאילו לאפס את הקרן
נתנאל לפידות:
ורק אחר כך הם יעמידו את התקציב
זאב אלקין:
אבל אם ככה, השאלה היא, קודם כל, אני חושב שחבל שזה הסיכום התקציבי, כי ברור מה זה עושה, האוצר שומר את הכסף שלו בצד ואם הוא לא ימומש בשנים 23-24, אף אחד לא תוקע קו שזה יעבור לשנים 25, קרן הוא ייעודי, בו אי אפשר לגעת, אם היה נשאר שם כסף, הרכש היה ממשיך
זאב אלקין:
 פה הסיטואציה הזאתי, השאלה הגדולה, מה ייקרה בסוף שנת 24, כי למעשה האוצר, מתוך ההתחייבויות שיש לו, בפועל, רוב ההתחייבות שלו, מתוך 1,700 דירות, אלף דירות שהוא היה צריך לממן, הוא שומר, לא ימומשו, בקצב הזה, בשנים 23-24 ואף אחד לא יודע מה ייקרה איתם, בתקציב 25-26, אין התחייבות להעביר אותם הלאה, בשונה מהקרן, לכן זה סיכום שהוא ייתכן וייגרע, חוץ מהעיכובים שתיכף נדבר על קצב הרכישה, זה יכול לגרוע לגמרי את הדירות האלה, מהמלאי העתידי שאמור לקרות
זאב אלקין:
 כדאי גם לזכור שכל הרכישות מהקרן שלא נתבשם מהם, הם סך הכול, רכישות שהן במינוס למלאי הדיור הציבורי, לא בפלוס, כי הרי זה כסף שבא ממכירת דירות, נדמה לי בממוצע, על כל דירה, כמה?
נתנאל לפידות:
1
נתנאל לפידות:
46
זאב אלקין:
מה זאת אומרת 1
זאב אלקין:
46?
נתנאל לפידות:
על כל 4
נתנאל לפידות:
6 דירות שנמכרו, יש אחת
זאב אלקין:
אוקי, כמעט על כל חמש דירות שאתה מוכר, אפילו יותר מארבע, אתה מקבל חזרה דירה אחת, אז כל הכסף של הקרן הוא אפילו לא מחזיר אותנו לאיפה שהיינו, הוא לוקח אותנו רק לעשרים אחוז, ממה שנמכר, חוזר
רן מלמד:
אני מחזיר לשאלה העקרונית, האם שיטת המכירה, אכן צריכה להמשיך?
זאב אלקין:
דעתי ידועה, לא
רן מלמד:
אני מסכים איתך, אני חושב שלא
זאב אלקין:
אני פה בעמדה מאוד לא פופולרית
רן מלמד:
גם אני בעמדה לא פופולרית
זאב אלקין:
בעמדה מאוד לא פופולרית בבית הזה, אני סברתי כך כשר הבינוי והשיכון ודעתי לא השתנתה, עם שינוי הפוזיציה, אני עדיין חושב שהחוק לטווח ארוך, בצורה כמו שהוא מומש, הוא הרס את המלאי של הדיור הציבורי במדינת ישראל ולקח אותנו אחורה, מבחינת הרשת החברתית
זאב אלקין:
 אני שמח שאתה נותן לי פה תמיכה
רן מלמד:
חבר שלי ומאוד כועס עליי שאני כבר יותר מ-14 שנה, לא מתבייש להגיד את זה שהחוק שלו, הרס את הדיור הציבורי
נתנאל לפידות:
יש תמימות דעים כרגע, סביב השולחן
זאב אלקין:
אז אנחנו מסכימים בנקודה הזאת, אבל עכשיו שאלה, מה עושים עם המצב שנוצר ולכן, הרכש של 1,700 היה אמור לתת ולו, מענה מזערי וראשוני, לצמצום הדרמטי של מלאי הדיור הציבורי שנוצר בעקבות החוק ובטח ובטח, אי אפשר לפתור את הסוגייה של 1,700, באמצעות התקציב שהחוק מייצר שהוא, כמו שאמרנו, הוא פעולה בחסר, על מלאי הדיור הציבורי, על ארבע וחצי דירות, מקבלים אחת חזרה
זאב אלקין:
 אז לכן, יש לי פה מספר שאלות, לפני שאנחנו נכנסים לגאוגרפיה ומנגנון, כי זה הנושא האקוטי, לשם זה גם ביקשתי כינוס הישיבה, כשהתחלתי להיות מודאג מהמימוש של הסיכום הזה
זאב אלקין:
 אחד, זה כמובן, השאלה, איפה עוד אלף דירות? ומה התכנון לגביהם? האם כן במהלך השנים האלה, 23-24, האם זה רק סוגיה טכנית של קצב הרכש של משרד השיכון ומשרד השיכון מסוגל להגביר את הרכש, לאוצר יש מקורות ל-700, זה אומר להוסיף עוד אלף דירות למלאי, זה המון כסף, זה בערך 1
זאב אלקין:
7 מיליארד, לא כסף קטן של קניפלך שמוצאים אותו מתישהו במהלך השנה
זאב אלקין:
      אז האם הכסף הזה מתוקצב וקיים? במידה ולא ניתן לממש את כל הכסף, האם יש התחייבות, מצד אגף תקציבים, לגרור את ההפרש שיישאר, שזה סדר גודל של כאלף דירות, בקצב הנוכחי, לגרור את זה לשנים תקציביות 25-26, או שזה כסף שהוא ירד לטמיון? וכמובן, שאלה למשרד השיכון, למה הסכמתם לסדר הזה, לא יודע אם אתה הכתובת, אם אתה לא הכתובת, תגיד, כי בדרך כלל סיכומים תקציביים הם נעשים ברמה יותר למעלה, של שר ומנכ"ל, מניסיוני, אז יכול להיות שזה לא הוגן, לשאול אותך את השאלה, אבל אם אתה יודע, למה המשרד הסכים פה, למשהו שהמשמעות של זה, יכול להיות שאובדן של 1
זאב אלקין:
7 מיליארד, זה לא סכום קטן
זאב אלקין:
 אגב, דיי תקדימי לסיור של הדיור הציבורי, חוץ מזמנו, הנפקה של עמידר כשנעשתה, לרכש של עוד כאלף יחידות דיור, פעם אחת, לא היו מבצעים כאלה של רכש דירות של דיור ציבורי, תוספתיות מצד המקורות התקציביים של אגף תקציבים, זה היה בזמנו פריצת דרך הסיכום הזה ולמעשה, הדרך ההתנהלות הנוכחית היא יכולה לאפס חלק גדול מהם שזה מה שהטריד אותי ולכן ביקשתי את הישיבה הזאת
רן מלמד:
אפשר שתי שאלות, אם הם יוכלו לענות?
רן מלמד:
שלום, רן מלמד, נקודת מפנה
רן מלמד:
 שאלה ראשונה שלי, נוגעת לכמה כסף שולם על הדירות החדשות, לנושא של תיווך, עמלות שונות וכדומה?
זאב אלקין:
זה אחר כך רן, אני אכנס תיכף למנגנון
רן מלמד:
אוקי, והדבר השני, אם אפשר אחר כך יהיה אפשר לקבל נתונים, לגבי הדירות שהיו צריכים להחזיר למלאי, מתוך הדירות שהיו בשימושים שונים
זאב אלקין:
אוקי, זה גם שאלה מעניינת, אבל-
רן מלמד:
רק שהן יהיו על השולחן
זאב אלקין:
אני אשים אותם בצד, כי כרגע, אותי מעניינת תמונת מקרו, כי אם נתעסק בשוליים, יש פה מ-1
זאב אלקין:
700 מיליארד שיכולים להתאדות באוויר ככה
רן מלמד:
250 מיליון שקל עמלות וכל מיני כאלה, אז יש לך עוד מאה דירות שאפשר היה לרכוש
נתנאל לפידות:
אני אענה על זה, זה תשובה פשוטה
נתנאל לפידות:
 בסדר, אני אתן לאוצר
זאב אלקין:
ניתן לאוצר, יפה, אם הוא מרוויח פה 1